open-index/open-wikipedia-markdown huggingface dataset:
Hertsog

**Hertsog** on vürstist kõrgem ja suurhertsogist madalam valitseja- või aadlitiitel. Naissoost vaste hertsogile on **hertsoginna**.
Pronks

**Pronks** (itaalia keeles *bronzo)* on kitsamas mõttes vase ja tina sulam. Laiemas mõttes nimetatakse pronksiks vase sulameid teiste metallidega (eripronks), välja arvatud tsink, mille sulamit vasega nimetatakse messingiks.

Muinasaja järku, mil tööriistade ja relvade peamiseks materjaliks oli pronks, nimetatakse pronksiajaks. Vanemas eesti keeles nimetati pronksi vaseks (ja vaske punaseks vaseks). Pronks on levinud skulptuuride, aga ka tarbe- ja iluesemete valmistamise materjal.

* 1 Ülejäänud osa sulamist (et moodustuks 100%) on vask.

## Vaata ka
*korintium
*vaselised
*pronksspiraalkaunistus

## Välislingid

## Viited
James Buchanan

**James Buchanan** (23. aprill 1791 – 1. juuni 1868) oli Ameerika Ühendriikide 15. president aastatel 1857–1861 ja USA riigisekretär 1845–1849. 

Buchanan oli aktiivne vabamüürlane, looži nr 43 meister Lancasteris, Pennsylvanias ja Pennsylvania suurlooži suurmeister. 

Tema maine ei ole olnud hea, kuna ta ei teinud midagi, et ära hoida lõunaosariikide setsessiooni. Tänapäeval peavad ajaloolased teda üheks kõige halvemaks riigi presidendiks – ta on igas ajaloolaste küsitluses alates 1962. aastast olnud viimases kolmikus; ning seitsmes üheksast küsitlusest alates 1999. aastast tabelis kõige viimane.

James Buchanan on olnud ainuke USA president, kes oli vallaline.

## Viited
Grover Cleveland

**Stephen Grover Cleveland** (18. märts 1837 Caldwell, New Jersey osariik – 24. juuni 1908 Princeton, New Jersey osariik) oli Ameerika Ühendriikide 22. president aastail 1885–1889 ja 24. president aastail 1893–1897. Ta on USA ajaloos esimene president, kes on olnud president kahel mittejärjestikusel ametiajal (enne Donald Trumpi).

Enne presidendiaega oli Cleveland Erie maakonna šerif (1871–1873), Buffalo linnapea (1882) ja New Yorgi osariigi kuberner (1883–1885). Kubernerina sai Cleveland tuntuks poliitilise süsteemi vastasena ja vetoõiguse rakendajana. Cleveland kodusõjas ei teeninud, vaid palkas enda asemele poola immigrandi.

1882. aasta presidendivalimistel edestas Cleveland napilt vabariiklast James G. Blaine'i, kogudes 219 valijamehe häält Blaine'i 182 vastu. Cleveland oli esimene Demokraatliku Partei kandidaat, kes pärast kodusõda presidendivalimised võitis.

Esimesel presidendiajal püüdis Cleveland vähendada valitsemissektori kulusid ja kaitsetolle. Clevelandi teiseks ametiajaks ei valitud. Neli aastat hiljem, 1892. aasta valimistel, võitis Cleveland Benjamin Harrisoni ees valimised ja alustas aasta hiljem teist ametiaega presidendina. Clevelandi teist ametiaega varjutasid aga majanduskriis ja tema vastandlikud seisukohad sotsiaalküsimustes.

Ta on ainus, kes presidendina abiellunud. Pulmad toimusid 2. juunil 1886. Frances Preston oli abielludes 21-aastane ehk siis USA noorim esileedi läbi aegade.
Warren Harding

**Warren Gamaliel Harding** (2. november 1865 – 2. august 1923) oli Ameerika Ühendriikide 29. president. Ta oli sellel ametikohal 1921–1923.

Tema ametiajal tunnustasid Ameerika Ühendriigid Eesti iseseisvust.
William McKinley

**William McKinley** (29. jaanuar 1843 – 14. september 1901) oli Ameerika Ühendriikide president aastail 1897–1901.

8. septembril 1901 tulistas Buffalos näitusel viibinud McKinleyt anarhist Leon Czolgosz, haavates teda eluohtlikult. McKinley suri saadud haavadesse kuus päeva hiljem.
Toompea

**Toompea** on kõrgendik Tallinna vanalinnas Toompea pangal.

Toompea on Tallinna vanim asustatud piirkond. Seal paikneb keskaegne Toompea linnus, algselt muinaseestlaste kindlustatud asulakoht, mis pärast 1219. aastat oli Taani, Saksa ordu ja Rootsi kindlus. Toompea oli kuni 1878. aastani Tallinna all-linnast eraldi seisev haldusüksus, mis allus vahetult algul ordule ja hiljem Eestimaa rüütelkonnale.

Toompea on nime saanud seal paikneva Tallinna toomkiriku (*Domus Mariana*) järgi.

## Looduslik asend ja moodustumine

Toompea pind paikneb muust kesklinnast kuni 24 m kõrgemal kirde-edela sihilisel ligi 7 ha (umbes 400×250 meetri) suurusel paesel saarlaval, mis ulatub kuni 48 m üle merepinna (kultuurikihita 45,5 m).

Geoloogiliselt on Toompea aluspõhjalisel Tallinna keskkõrgendikul asuv paene kirde-edelasihiline kõvik, mille jalamiosaks on kambriumi liivakivid, kehamiks ordoviitsiumi lubjakivid Pakerordi lademest Lasnamäe lademeni. Toompea lava läbivad edelast kirdesse kaks tektoonilist rikkevööd, jalamit palistab rusukalle.

Toompea oli juba enne jääaega Põhja-Eesti paelavast kulumise tagajärjel eraldunud panganeemik. Hiljem on Toompea pinnamoodi kujundanud mandrijää, meremurrutus ja viimasel aastatuhandel peamiselt inimtegevus. Läänemere arenguloos ilmus Toompea esile saarekesena Antsülusjärve staadiumil. Litoriinamerest ulatus Toompea välja juba kõrge neemeotsana, mida üle Tõnismäe ühendas Ülemiste luiterannikuga kitsas tombololaadne kruusavall.

Toompea paljand asub Toompea läänenõlval. Paljand on arvele võetud ürglooduse objektina.

## Nimelugu

Toompea on nime saanud Tallinna toomkiriku (*Domus Mariana*) järgi: 1486. aastal viidati saksa keeles esimest korda sellele kui *Domberg* ("toomimägi"). Varasemad säilinud ürikud mainivad piirkonda lihtsalt mäena (1327 ladina *mons*, 1372 saksa *bergh*) või linnusena (ladina *castrum*).

Esimest korda mainis kirjalikes allikates Toompead eesti keeles Anton thor Helle 1732. aasta nimeloendis, mis kajastas piirkonna jagunemist kaheks. Toompea all pidas ta silmas suurt linnust, kus asusid toomkirik ja aadli elamud. Ülejäänud Toompead ehk väikest linnust nimetas ta Linnapeaks (tollases kirjapildis *Toompä* ja *Linnapä*).

Toompea mäe muistne nimi võis olla Härjapea või Härjänpää ("Härja neem"), mille järgi sai nime ka Härjapea jõgi. Kaudselt kinnitab seda ka 13. sajandil Taani hindamisraamatus esinev Harju kirjapilt *Hæriæ* (ehk "Härjä").

## Rahvaluule
Eesti rahvuseeposes Kalevipoeg on Toompead kirjeldatud Kalevi kalmuna, mille kandis kokku tema lesk Linda.

## Vaata ka
* Toompea pank
* Toompea tugimüür

## Viited

## Välislingid
Sandra Oxenryd

**Sandra Maria Oxenryd** (sündinud 1. oktoobril 1982), esinejanimega **Sandra**, on rootsi laulja.

Rootsis sai Sandra tuntuks sellega, et võitis 2005. aasta tõsielusarja "Fame Factory". Samal aastal ilmus ka tema debüütalbum "All There Is".

Sandra Oxenryd esindas Eestit Ateenas toimunud 2006. aasta Eurovisiooni lauluvõistlusel lauluga "Through My Window". Laul poolfinaalist edasi ei pääsenud. Laulu sõnade autor on Jana Hallas, muusika autorid (heliloojad) Pearu Paulus, Ilmar Laisaar ja Alar Kotkas. Eesti finaalis edestas ta teisele kohale tulnud Eda-Ines Etti esitatud laulu "Iseendale" kõigest kahe punktiga.

Laulu lavaesituses osales lisaks solistile viis taustalauljat, kellest kaks – Dagmar Oja ja Jelena Juzvik – olid Eestist.

## Välislingid
* Artikkel Sandra Oxenrydi kohta
Paddy Roy Bates

**Paddy Roy Bates** (1921 – 9. oktoober 2012) oli tunnustamata Sealandi vürstiriigi asutaja ja vürst.
Wülzburg

**Wülzburg** on endine benediktlaste klooster ja linnus Saksamaal Baieri liidumaal.

Tänapäeval on Wülzburg Weißenburgi linnaosa.
Krahv

**Krahv** on parunist kõrgem ja markkrahvist madalam aadlitiitel. Naissoost vaste krahvile on **krahvinna**.

## Vaata ka
*Markkrahv
*Maakrahv
*Pfaltskrahv
*Freigraf
Kolomna

**Kolomna** on linn Venemaal Moskva oblastis, Kolomna rajooni keskus. Asub Oka jõe kaldal, Moskva jõe suudmes, 113 km Moskvast kagus.

Kolomnad on esmamainitud 1177. aastal Rjazani vürstiriigi piirikindlusena. 1237. aastal hävitasid Kolomna mongolid. 1301. aastal liideti Moskva vürstiriigiga. Linnaõigused sai 1781. aastal.

Linnas on 16. sajandist pärinev kreml, mitu kloostrit ja palju kirikuid.

Peamised tööstusharud on veduriehitus (alates 1869. aastast), relvatööstus (raketikompleksid Iskander jt), ehitusmaterjalide tootmine.

## Viited

## Välislingid

*http://www.kolomna.ru/
*http://www.kolomnaonline.ru/
Valitsus

**Valitsus** on institutsioon, millele kuulub riigis täidesaatev võim. Valitsust juhib enamasti peaminister või riigipea.

Valitsuskabinetiks nimetatakse isikute ringi, kes kuuluvad valitsusse, sealhulgas nii ministeeriumite ministrid kui ka ministrid, kes ei juhi ühtegi ministeeriumi (nn portfellita ministrid). Samas on maailma praktikas teada juhtumeid, kus minister ei kuulu valitsuskabinetti ja juhtumeid, kus sinna kuulub isik, kes pole minister, vaid on mõne muu valitsusasutuse juht.

## Vaata ka

*Eesti Vabariigi valitsus
*kohalik omavalitsus
Trikoloor

**Trikoloor** on kolmevärviline lipp. Tavaliselt nimetatakse trikolooriks lippu, mis koosneb kolmest horisontaalsest või vertikaalsest ühesuurusest või ligikaudu ühesuurusest triibust.
Serpuhhov

**Serpuhhov** on linn Venemaal Moskva oblastis, Serpuhhovi rajooni keskus. Asub Nara jõe kaldal, 100 km Moskvast lõunas, Moskva-Tula raudtee ääres.

Serpuhhovi esmamainimise aasta on dokumendi dateerimisraskuste tõttu vaieldav; ametlikult loetakse selleks 1339. aastat. Linnaõigused sai Serpuhhov 1781. aastal.

Serpuhhov oli 18.–19. sajandil tekstiilitööstuse keskus.

## Viited
Zelenograd

**Zelenograd** on linn Venemaal 37 km Moskvast loodes, mis kuulub Moskva linna haldusalasse. Asub Shodnja jõe ääres.

Asula rajati 1960. aastal elektroonikatööstuse keskusena, linnaõigused sai 1963. aastal.

1960–1963 oli linna nimi **Krjukovo**. Linnalähedane Krjukovo küla on tänapäeval linnaga liidetud.

Linnas asub Moskva Elektroonilise Tehnika Instituut.

## Välislingid

*http://www.zelao.ru/
*http://www.zelen.ru/
Regent

**Regent** on monarhistlikus riigis isik, kes täidab ajutiselt monarhi ülesandeid juhul, kui valitseja on alaealine, haige, teovõimetu või riigist eemal. Regent teostab riigipea võimu monarhi nimel kuni takistuse lõppemiseni või kuni monarh saab täisealiseks.

Regendi ametiaega nimetatakse regendiajaks. Regent võib olla määratud seaduse alusel (näiteks lähim täisealine sugulane) või nimetatud eraldi otsusega.
Talaos

**Talaos** oli vanakreeka mütoloogias Argose kuningas. Tema naist on nimetatud mitmeti, kõige sagedamini **Lysimacheks**. Nende päritolu on teadmata. Väidetavalt oli neil kuus poega: Adrastos, **Aristomachos**, Hippomedon, **Mekostos**, Parthenopaios ja Pronax, ning kolm tütart: **Astynome**, Eriphyle ja **Metidike**.

Talaos oli üks argonautidest, ent ei paistnud sel retkel silma.

Pärast tema surma päris Argose trooni Adrastos.
Wilma Mankiller

**Wilma Pearl Mankiller** (18. november 1945 Tahlequah, Oklahoma – 6. aprill 2010) oli indiaani aktivist. Ta oli esimene tšerokii naispealik (1985–1995). 

Ta osales Alcatrazi saare hõivamises 1969. aastal ja paljudes teistes indiaanlaste aktsioonides.

## Teoseid

* *"Mankiller: A Chief and Her People"* (Mankiller: pealik ja tema inimesed) St. Martin's Press, 1993. ISBN 0-312-20662-3
**"Every Day Is a Good Day"* (Iga päev on hea päev) Fulcrum Publishing, 2004. ISBN 1-55591-516-7

## Välislingid

*Biograafia inglise keeles
Yareni ringkond

**Yaren** (varem *Jarren*, tuntud ka nimede *Makwa* ja *Moqua* all) on üks Nauru neljateistkümnest ringkonnast. Seal asuvad riigi olulisemad valitsusasutused. Mõnikord on Yareni nimetatud ka Nauru pealinnaks, kuid see pole korrektne, sest Naurul ei ole linnu ja ametlik pealinn puudub.

Yaren asub Nauru saare lõunaosas ja piirneb Boe, Buada ning Menengi ringkonnaga. Yarenis asuvad riigi parlament, valitsushooned, politseijaoskond ja Nauru rahvusvaheline lennujaam.

Rahvaloenduste andmetel elas Yareni ringkonnas 1977. aastal 413 inimest, 1983. aastal 553 inimest ja 1992. aastal 672 inimest. Hilisemate aastate kohta on andmed vastuolulised, aastatel 2004–2006 on eri allikad andnud rahvaarvu suuruseks 700 kuni 13 000 inimest. Väiksemad arvud osutavad tõenäoliselt ametliku ringkonna elanike arvule, suuremate puhul on ilmselt nimetatud Yareni linnaks kogu rannikuäärset asustust.

Ringkonna elanikud kõnelevad emakeelena nauru keele Yareni murret, osatakse ka teist riigikeelt – inglise keelt.
Yaoundé

**Yaoundé** on Kameruni pealinn, suuruselt teine linn riigis. Lisaks on Yaoundé Kameruni Keskpiirkonna ja Mfoundi departemangu keskus.

## Geograafia

Yaoundé asub Kameruni lääneosas künklikul platool, umbes 300 km kaugusel Guinea lahe rannikust. Linn paikneb 730–750 meetri kõrgusel merepinnast.

Keskmine õhutemperatuur linnas on 23,3 °C. Aastane sademete hulk on 1617 mm, mis jaguneb valdavalt kahe vihmaperioodi vahel: september–oktoober ja aprill–mai.

## Rahvastik

Peamise osa Yaoundé elanikkonnast moodustavad mitme bantu suguharu esindajad; enim on evondo suguharu liikmeid. Lisaks on linnas märkimisväärselt kirdisid, riigi põhjaosast ümberasunud sudaani suguharusid. Eurooplased on koloniaalperioodist alates esindatud prantsuse kogukonna näol.

2005. aasta alguses elas linnas 1 299 446 inimest. Elanike arv on viimase 40 aastaga enam kui kümnekordistunud: 1962 oli Yaoundé elanike arv umbes 92 600, 1967. aastal 110 000, 1983. aastal 315 000, 1987. aastal 649 000, 1992. aastal 800 000, 1995. aastal 1 119 000 ja 2001. aastal 1 248 200. 

Paljud allikad (ka ingliskeelne Vikipeedia) on maininud aga 2004. aasta rahvaarvuna 1 430 000. Tõenäoliselt on selle arvu puhul sisse arvestatud ka eeslinnade rahvastik.

## Ajalugu

Yaoundé asutati aastal 1889 Jaunde nime all Saksa ohvitseri ja maadeuurija Richard Kundi poolt teadusliku uurimisjaama ja elevandiluukaupmeeste laagrina evondo suguharu maadele. 1895 kujundati Jaunde ümber sõjaväepostiks ja 1903 sai sellest tsiviilasula. 1905 ülendasid Saksa koloniaalvõimud asula ringkonnakeskuseks. Saksa koloniaalaja lõpuni jäi Jaunde siiski ka oluliseks tugipunktiks Saksa sõjaväele. 

Esimeses maailmasõjas vallutasid Jaunde Belgia väed. Kui Suurbritannia ja Prantsusmaa 1919 Kameruni alad omavahel jagasid, läks asula prantslaste valdusse. Sellest ajast alates kannab koht Yaoundé nime. 1922 sai Yaoundést Prantsuse Kameruni halduskeskus ja 1946 ka Prantsusmaa haldusse antud ÜRO hooldusterritooriumi administratiivne keskus.

Kui Kamerun 1960 end iseseisvaks kuulutas, sai Yaoundést sõltumatu Kameruni riigi pealinn. Sellest ajast alates asuvad linnas presidendi ja valitsuse residentsid, samuti koguneb seal Kameruni parlament.

## Majandus

Yaoundé on Kameruni üks peamisi kaubandus- ja rahanduskeskusi. Linnas asub riigi keskpank, arvukalt erapanku ja kindlustusseltse.

Linnas asuvad tubaka-, piima-, savi-, klaasi- ja puidutööstuse ettevõtted, kuid tööstussektor on arenenud nõrgemalt kui Doualas ja Edeas. Yaoundé ümbruses kaevandatakse kulda ja titaani. Linn on kohvi-, kakao-, suhkruroo- ja kummitootmise piirkondlik keskus.

Yaoundés asub üks riigi kahest rahvusvahelisest lennujaamast. Linna läbib Douala sadamat Tšaadiga ühendav raudteeliin. Doualaga on loodud ka regulaarne bussiühendus.

## Haridus ja kultuur

1961 alustas linnas tegevust Goethe Instituut ja aastast 1962 asub seal Yaoundé Ülikool. Muudest õppeasutustest väärib mainimist Kesk-Aafrika Katoliku Ülikool. 

Endises benediktiinide kloostris asub Kameruni Kunstimuuseum ja endises presidendipalees Kameruni Rahvusmuuseum. Mvog-Betsi linnaosas on võimalik külastada väikest loomaaeda.
Jana Hallas

**Jana Hallas** (sündinud 20. detsembril 1969) on stilist ja laulutekstide autor.

Ta lõpetas 1988. aastal Vändra Keskkooli. 1990 lõpetas Majandustehnikumi õigusteaduskonna. 

Jana Hallas on kirjutanud Eurovisiooni lauluvõistluse võistluslaulude "Once in a Lifetime" (esitaja Eda-Ines Etti), "Runaway" (esitaja Sahlene) ja "Through My Window" (esitaja Sandra Oxenryd) sõnad. Samuti on ta kirjutanud laulusõnu ansamblitele 2 Quick Start, Best B4 ja Vice Presidents.  

Jana Hallas on kujundanud ka Eesti eurolauljate imagot ja riietust.

## Välislingid
* "Hommikusöök staariga" | Jana Hallas: olen üksi õnnelik!, Õhtulehe Youtube, 21. detsember 2019
Tura

**Tura** on alev Venemaal Krasnojarski krais, Evengi rajooni keskus.
1. jaanuarini 2007 oli Evengi autonoomse ringkonna keskus.

## Viited
Železnodorožnõi

**Železnodorožnõi** on endine linn Venemaal Moskva oblastis. Asus 21 km Moskvast idas. 22. jaanuaril 2015 liideti Železnodorožnõi Balašihhaga.

Linn tekkis mitme Moskva–Kaasani raudtee ääres asuva asula ühinemise teel. 1939. aastal nimetati **Obiralovka** alev Železnodorožnõi töölisaleviks. Linnaõigused sai 1952. aastal.


File:Zheldor-station02.jpg|Raudteejaam
File:Железнодорожный Июль 2014.JPG|Elamurajoon


## Viited

## Välislingid

*Železnodorožnõi koduleht
2006. aasta Hispaania grand prix

**[[2006. aasta Vormel 1 hooaeg|2006. aasta]] [[Vormel 1]] etapp Hispaania Grand Prix** (ametliku nimega *XLVIII Gran Premio Telefónica de España*) toimus 14. mail Barcelonas Kataloonia ringrajal.

See oli hooaja kuues etapp.

Sõideti 66 ringi.

Osa võttis 11 kaheliikmelist meeskonda.

Sõidu võitis Fernando Alonso (Renault), teine oli Michael Schumacher (Ferrari) ja kolmas Giancarlo Fisichella (Renault).
Järvere mõis

**[[Järvere]] [[mõis]]** (saksa keeles *Jerwen*) oli mõis Urvaste kihelkonnas Võrumaal. Nüüdisajal jääb kunagine mõis Võru valda Võru maakonnas. 

Vagula järve ääres paiknev, looduslikult hästi planeeritud mõisaansambel rajati Sõmerpalu mõisa kõrvalmõisana 18. sajandil. Pargis eraldi asuv väike historitsistlikult uusbarokne härrastemaja, niinimetatud vanaproua elamu, valmis 20. sajandi alguses. Kõrvalhooned on valdavalt ümber ehitatud.

Mõisa park (Järvere park) on hästi korrastatud ning rikastatud rohkete võõrpuuliikidega.

## Vaata ka
*Eesti mõisate loend
*Uusbarokk
Guano Apes

**Guano Apes** on saksa *[[alternative metal]]* ansambel.

Ansambel tegutses aastatel 1994–2004. Aastal 2009 tuli bänd jälle kokku ning tegutseb praeguseni.

Ansambli tuntumateks paladeks on "Big in Japan", "Open Your Eyes" ja "Lords of the Boards".

## Koosseis
*Sandra Nasić (laul)
*Henning Rümenapp (kitarr)
*Stefan Ude (basskitarr)
*Dennis Poschwatta (löökriistad)

## Albumid
* "Proud Like a God" (1997)
* "Don't Give Me Names" (2000)
* "Walking on a Thin Line" (2003)
* "Live" (2003)
* "Planet of the Apes: Best of Guano Apes" (2004)
* "Lost (T)apes" (2006)
* "Bel Air" (2011)
* "Offline" (2014)
Kapaneus

**Kapaneus** oli vanakreeka mütoloogias Argose väepealik sõjas Seitse Teeba vastu. Ta oli ainus Argose 7 väepealikust, kes polnud kuningas Adrastose lähisugulane.

Kapaneus ei olnud kuninglikust soost. Tema päritolu on teadmata, allikad on vastukäivad. Ta paistis silma suure kogu ja jõu poolest ning oli väljapaistev sõjamees.

Kapaneus ronis sõjas linnamüürile ja hüüdis, et isegi Zeus ei suuda takistada tal linna tungimast; seepeale lõi Zeus Kapaneusi välguga maha. Sõjakäik lõppes täieliku lüüasaamisega: peale Adrastose said kõik Argose väepealikud surma.

Langenute matusetuleriida juures pidas Adrastos matusekõne, milles nimetas Kapaneusi rikkaks (ainsana langenud sõjapealikest). Ent Kapaneus polevat iial oma rikkusega uhkeldanud. Ta polevat tundnud riukaid ja salakavalust ning olevat kõigi vastu lahke olnud.

Kui surnuid põletati, jõudis kohale Kapaneusi naine **Euadne** ja hüppas põlevale tuleriidale, teatades enne oma soovist surra koos armastatud mehega. Neil oli üks laps, poeg Sthenelos, kes osales 10 aastat hiljem epigoonide sõjaretkel.

Dante kujutas "Jumalikus komöödias" Kapaneusi põrgu seitsmendas ringis koos teistega, kes on olnud vägivaldsed jumala vastu. Ta lamab selili põletaval liival ning taevast asjab talle tuld peale. Ent põrguski ei jäta Kapaneus jumala needmist, kelle poole ta paganana pöördub Jupiteri nime all, ehkki see tema kannatusi ainult suurendab. Niimoodi jäi jumal ilma magusat kättemaksust, lisas Dante.
Tehnoloogiline masin

**Tehnoloogiline masin** on masin, mis muudab töödeldava detaili või materjali kuju, mõõtmeid või omadusi. 

Tehnoloogilised masinad on näiteks treipink, freespink, paindepink, kreissaag ja muruniiduk.

Tehnoloogilisi ja transpordimasinaid nimetatakse töömasinateks.

## Vaata ka
* masin
* transpordimasin
* jõumasin
* kontroll- ja juhtimismasin
* töömasin
Vene vojevoodkond

**Vene vojevoodkond** ehk **Ruteenia vojevoodkond** (poolapäraselt **Ruśi vojevoodkond** (poola *województwo ruskie*); 1366–1772) oli üks Poola Kuningriigi ja Rzeczpospolita vojevoodkondi. Koos Bełzi vojevoodkonnaga moodustas see Puna-Vene.

Keskus Lviv.

## Ajalugu

Galiitsia-Volõõnia vürstiriik jagati Galiitsia-Volõõnia pärilussõja (1340–1392) järel Leedu suurvürstiriigi ja Poola kuningriigi vahel. 1344. aastal hõivas Leedu suurvürstiriik Volõõnia ja 1349. aastal Poola kuningriik Galiitsia.

Hiljem oli Ruteenia vojevoodkonna territoorium osa Galiitsia ja Lodomeeria Kuningriigist ning tänapäeval  jaotub Poola, Ukraina ja Valgevene vahel. 

## Haldusjaotus
### [[ziemia chełmska]]
pealinn Chełm
*powiat chełmski
*powiat krasnystawski
*powiat ratneński

### [[ziemia halicka]]
pealinn Halicz
*powiat halicki
*powiat kołomyjski
*powiat trembowelski

### [[ziemia lwowska]]
pealinn Lwów
*powiat lwowski
*powiat żydaczowski

### [[ziemia przemyska]]
pealinn Przemyśl
*powiat przemyski
*powiat samborski
*powiat drohobycki
*powiat stryjski

### [[ziemia sanocka]]
pealinn Sanok
*powiat sanocki

## Vojevoodid
*Jan Tarnowski (1527–?)
*Stanisław Odrowąż (1542–?)
*Hieronim Jarosz Sieniawski (1576–?)
*Stanisław Lubomirski (1628–1638)
*Jakub Sobieski (1641–?)
*Jeremi Michał Wiśniowiecki (1646–1651)
*Stanislaw Jan Jabłonowski (1664–?)
*August Aleksander Czartoryski (1731–?)
*Stanislaw Szczesny Potocki (1782–?)

## Vaata ka
*Litviinid
*Ruteenia
Transpordimasin

**Transpordimasin** on masinaehituses masin, mis on mõeldud kauba transportimiseks ning lastide teisaldamiseks. 

Transpordimasinad on näiteks telfer ja tõstuk.

Transpordimasinaid ja tehnoloogilisi masinaid nimetatakse töömasinateks.

## Vaata ka
* jõumasin
* kontroll- ja juhtimismasin
Jõumasin

**Jõumasin** on masin, mis muudab mingit  liiki energiat mehaaniliseks energiaks, millega siis käitatakse töömasinaid. Jõumasinad jagunevad primaarseteks ja sekundaarseteks jõumasinateks.

*Primaarsed jõumasinad kasutavad vahetult looduslikke energiavorme või soojusenergiana vabanevat energiat. Primaarsed jõumasinad on näiteks tuulemootor,  hüdroturbiin, auruturbiin, sisepõlemismootor. Laeva edasiliikumist tagavat masinat nimetatakse peamasinaks. Näiteks suurtel reisilaevadel on tavaliselt neli peamasinat.
*Sekundaarsed jõumasinad saavad käitamiseks vajalikku mehaanilist energiat muundamismasinast, mis muundab mehaanilist energiat kas elektrienergiaks  (elektrigeneraator), või siis vedeliku või gaasi kineetiliseks või potentsiaalseks energiaks (pump, kompressor).  Levinuim sekundaarne jõumasin on elektrimootor, kasutatakse ka pneumomootorit ja hüdromootorit. Laeva elektrigeneraatorit nimetatakse abimasinaks.
## Vaata ka
*Masin
Kontroll- ja juhtimismasin

**Kontroll- ja juhtimismasin** on masinaehituses masin, mida kasutatakse tootmise automatiseerimiseks ning kiiresti kulgevate ja pidevalt kontrollitavate tootmisprotsesside juhtimiseks.

## Vaata ka
* jõumasin
* töömasin
Mark

"**Mark**" on mitmetähenduslik sõna. 

***Mark** ehk **[[postmark]]** on postikulude tasumist tõendav märk. 
***Mark** on mitme riigi endine rahaühik:
** Eesti mark (1918–1927)
** Poola mark (1918–1926)
** Riigimark (1924–1948) *Reichsmark* Saksamaal
** Saksa mark (1948–2001)
** Soome mark (1864–2001)
** ...

***Mark** ehk **tootemark** ehk bränd on toote (kvaliteeti iseloomustav) liik või sort või kaubanimetus.
***[[Mark (massiühik)|Mark]]** on kaaluühik (pool naela).
** Kölni mark
** Riia mark
***[[Mark (territoorium)|Mark]]** on piiriäärne haldusüksus.
***[[Mark (eesnimi)|Mark]]** on mehenimi.
***[[Mark (perekonnanimi)|Mark]]** on perekonnanimi.
***[[Mark (Dender)|Mark]]** on jõgi Belgias, Denderi lisajõgi.
***[[Mark (Dintel)|Mark]]** on jõgi Belgias ja Hollandis, tuntud ka kui Dintel.
***[[Marki krahvkond]]** oli Saksa-Rooma riigi osa.

## Vaata ka
*Marki vald Rootsis
Türoksiin

**Türoksiin** (ladina keeles *thyroxinum*; lüh T4) on inimese ja teiste imetajate sisenõrenäärme kilpnäärme sünteesitav prohormoon, mille toime avaldub trijoodtüroniinina. 

Türoksiin liigitatakse kilpnäärmehormoonide hulka. 
Türoksiini molekul sisaldab nelja joodiaatomit ja suurem osa veres leiduvast türoksiinist on seotud türoksiini siduva globuliiniga.  

Noortel reguleerib türoksiin kasvu, vanematel isenditel ainevahetust, samuti intensiivistab rakuainevahetust.

Türoksiini moodustumiseks on organismil vaja türosiini ja joodi.

Madude türoksiini sisaldus on aastaaegade lõikes varieeruv, nii on isaste harilike rästikute ringleva T4 sisaldus suurim just paljunemisperioodil.

Edward Calvin Kendall (8. märts 1886 – 4. mai 1972) oli ameerika keemik, kes  kristalliseeris 1914. aastal kilpnäärmest türoksiini.

Sünteetilist T4 (levotüroksiini) kasutatakse 
hüpotüreoosi ja kaasasündinud hüpotüreoosiga patsientide hormoonasendusravis. 

## Viited
Liide (masinaehitus)

**Liiteid** kasutatakse detailide omavaheliseks ühendamiseks. Masinates esinevad liited jagatakse kahte põhigruppi- liikuvad ja liikumatud liited. Liikuvad liited tagavad detailide suhtelise pöörlemis-, translatoorse või liitliikumise. Liikumatuid liiteid kasutatakse detailide omavahel jäigaks ühendamiseks ning masinate kinnitamiseks alustele või vundamentidele. Liikumatud liited võivad omakorda olla lahtivõetavad ja mittelahtivõetavad.

## Liikumatud liited

### Lahtivõetavad liited

* keermesliide
* liistliide
* kiilliide
* hammasliide

### Mittelahtivõetavad liited

* neetliide
* keevisliide
* liimliide
* pinguga liited
* jooteliide

## Liikuvad liited

* lõtkuga liide

## Vaata ka
* masinaehituse mõisteid
Ibadiidid

**Ibadiidid** on ühe islami konfessiooni esindajad, mis on peamiselt levinud Omaanis. Ibadiidi moslemeid peetakse haridžiitide sekti ainsaks tänaseni säilinud haruks, ehkki ibadiidid ise seda ei tunnista. Nad peavad end ainsaks õigeks islami haruks, mis on erinev nii sunnismist kui ka šiiismist. Nende kõrgemaks usuliseks juhiks on imaam. Ibadiidi imaamid valitsesid Omaani 8.–18. sajandini. Peale Omaani leidub ibadiite ka Omaani endistes kolooniates (Ida-Aafrikas, eriti Sansibaris) ning Põhja-Aafrikas, kus nad elavad väikeste kogukondadena.
Koost

**Koost** ehk **sõlm** on mehhanismi, seadme või rajatise osa, mille elemendid on omavahel ühendatud liidete teel. Näiteks, kas jäigalt neet-, keevis-, keermes- või liimliitega aga ka mingit liikumist võimaldavate liidetega nagu puksid, laagrid või liigendid.

## Vaata ka
* liited masinates
* masinaehituse mõisteid
Archimedese kruvi

**Archimedese kruvi** on tigukonveier, millega tõstetakse vett. Seda kirjeldas Archimedes (287–212 eKr). **Archimedese kruvi** lihtsustatud versiooni kasutati juba Mesopotaamias 600 aastat eKr. Babüloni rippuvate aedade kastmiseks.
Ibuprofeen

**Ibuprofeen** ehk 2-(4-isobutüül-fenüül)-propioonhape, C13H18O2) (*ibuprofenum*) on keemiline aine ja põletikust tingitud valu ja palavikku alandavate ravimite toimeaine, mis kuulub mittesteroidsete põletikuvastaste ravimite‎ hulka.  

See sünteesiti esimest korda 1961. aastal Suurbritannias firma Boots Group ravimitehases. Retseptiravimina tuli müüki 1969. aastal ja vabamüüki 1983. aastal.

## Nimetus ja tähised

CAS-i registreerimisnumber on 15687-27-1.    

Ibuprofeen on ravimi geneeriline nimetus. 

Ravimi tootenimed on :
* Burana (Orion)
* Brufen retard (Abbott)
* Ibuprofen (TFT)
* Ibusal (Orion)
* Ibuxin (Merckle)
* Ibumax (Vitabalans)
* Ibumetin (Nycomed)
* Ibuprofen-Ratiopharm (Ratiopharm GmbH)
* Nypren (Nycomed)

## Ravimi kuuluvus

Eestis on ibuprofeeni sisaldavad ravimid saadaval apteegiteenuse pakkujate käest nii käsimüügi- kui ka retseptiravimitena (varieeruvused toimeainesisalduses jm, kas 25, 100, 200, 400, 600 või 800 mg jt).  

## Välislingid
* "Ibuprofeen sai 50-aastaseks" Novaator, 12. detsember 2011
* Ibuprofeen pikendab eluiga, 22. detsember 2014
Raúl Francisco Primatesta

Kardinal **Raúl Francisco Primatesta** (14. aprill 1919 Capillo del Señor – 1. mai 2006 Córdoba) oli Argentina vaimulik, kardinal aastast 1973.  

Ta oli paavst Johannes Paulus II toetaja ja sõber.

Ta ordineeriti preestriks 1942.

Aastatel 1957–1961 oli ta Tanaisi piiskop, 1961–1965 San Rafaeli piiskop ja 1965–1998 Córdoba peapiiskop.

Aastal 1973 nimetati ta kardinaliks.

## Välislingid
*Elulugu. (inglise keeles)
Drammeni vald

**Drammen vald** on vald Norras Buskerudi maakonnas. Asub Oslo fjordi ääres Oslost 41 km edelas.

Drammeni vald loodi 1811. aastal kahe asula liitmise teel.

1909. aastal hakkasid Drammenis sõitma Skandinaavia maade esimesed trollibussid. Trolliliiklus lõppes 1967. aastal.

Aastatel 2020–2023 kuulus Drammeni vald Vikeni maakonda.

Drammen on puidutööstuse, laevaehituse ja metallurgia keskus. Linna ümbruses kaevandatakse nikli-, koobalti- ja tsingimaaki.

Drammenis tegutseb jalgpalliklubi Strømsgodset IF.

Drammenist on pärit Johann Olav Koss, Ole Einar Bjørndalen, Johan Halvorsen ja Martinus Rørbye.

Drammeni vallas oli 1. jaanuaril 2011 100 303 elanikku.


Drammens teater.jpg| Drammeni teater
Skoger kirke 2018 (1).jpg| Skogeri kirik
Konnerud kirke.jpg| Konnerudi kirik
Strømsåstunnelen-Drammen-d10127.jpg| Strømsåsi tunnel


## Viited

## Välislingid

* Drammeni valla koduleht
1184

**1184. aasta** oli 12. sajandi 84. aasta.

## Sündmused
* 15. juuni – Fimreite lahing: Sverre alistas ja tappis oma rivaali Magnus V ning sai Norra ainuvalitsejaks.
* 26. juuli – Erfurdi käimlakatastroof

## Sündinud
* ...

## Surnud
* 8. juuli – Otto I, Brandenburgi markkrahv
* 24. oktoober – Siegfried, Bremeni peapiiskop
* Giorgi III, Gruusia kuningas
* Magnus V, Norra kuningas
* Richard Doverist, benediktiini munk ja Canterbury peapiiskop
1183

**1183. aasta** (**MCLXXXIII**) oli 12. sajandi 83. aasta.

## Sündmused maailmas
* Saksa-Rooma riigi ja Lombardia Liiga vahel sõlmiti Konstanzi rahu.
* Andronikos I Komnenos lasi hukata Bütsantsi keisri ja tõusis ise tema asemel keisriks.

## Sündmused [[Eesti]]s

* ...

## Sündinud

* ...

## Surnud

* Alexios II Komnenos, Bütsantsi keiser
1182

**1182. aasta** (**MCLXXXII**) oli 12. sajandi 82. aasta.

## Sündmused maailmas

* Knud IV krooniti Taani kuningaks
* kogunes esimene Poola Sejm
* Juudid aeti Pariisist välja

## Sündmused [[Eesti]]s

* ...

## Sündinud

* ...

## Surnud

* Valdemar I, Taani kuningas
1180

**1180. aasta** (**MCLXXX**) oli 12. sajandi 80. aasta.

## Sündmused maailmas

* Philippe II kroonitakse Prantsusmaa kuningaks
* Alexius II Komnenus saab Bütsantsi keisriks

## Sündmused [[Eesti]]s

* ...

## Sündinud

* ...

## Surnud
* 20. juuni – Minamoto no Yorimasa, Jaapani aadlik, väejuht ja luuletaja
* 18. september – Louis VII, Prantsusmaa kuningas
* 24. september – Manuel I Komnenos, Bütsantsi keiser
Provints (Hispaania)

**Provints** (hisp *provincia*) on Hispaania 2. järgu haldusüksus. Hispaanias 50 provintsi. Provintsid jagunevad valdadeks.

Provintsidest väljapoole jäävad autonoomsed linnad Ceuta ja Melilla.

Alljärgnevas tabelis on toodud kõik provintsid koos halduskeskustega.
Emacs

**Emacs** on tekstiredaktorite perekond, mis on tuntud oma kerge ja peaaegu piiramatu laiendatavuse ja konfigureeritavuse poolest.

Tuntuimad Emacsid on GNU Emacs ja XEmacs.
1185

**1185. aasta** (**MCLXXXV**) oli 12. sajandi 85. aasta.

## Sündmused maailmas
* Templirüütlid alustavad Londonis Templikiriku ehitust.
* Jaapanis lõppes Genpei sõda, mis märkis ühtlasi Heiani ajastu lõppu. Selle tulemusena rajati Kamakura šogunaat ning võim liikus aristokraatidelt ja templitelt üle samurai sõdalaste klassile.
* Paavstiks valiti Urbanus III.

## Sündmused [[Eesti]]s
* ...

## Sündinud
* 23. aprill – Afonso II, Portugali kuningas

## Surnud
* 25. aprill  – Antoku, Jaapani keiser
* 25. november – Lucius III, paavst
* 6. detsember – Afonso I, Portugali kuningas
* Ibn Tufail, araabia filosoof
* Balduin IV, Jeruusalemma kuningas
Võidula mõis

**Võidula poolmõis** (saksa keeles *Karolinenhof in Kirchspiel Fennern, Kreis Pernau*) on ehitatud 1872. aastal; see rajati Pärnu maakonda Käru jõe kaldale asuva klaasivabriku juurde (ehitatud 1822. aastal).

Pulga külast 2&nbsp;km idas asuva Karolinenhofi Rõika-Meleski peeglivabriku omanik Graubner asutas väikese mõisa ja ostis selleks maad Vana-Vändra mõisalt. Võidulaks nimetati asundus alles 1930. aastail, kui seal enam mõisa ei olnud.
## Hoonestus
Arhitektuuriliselt esindab Võidula mõisa peahoone historitsistlikku stiili. Omapäraseks teevad hoone ülemise korruse väljapoole kumerad klaasid, mis on mõisa klaasivabrikus spetsiaalselt hoone jaoks valmistatud. Nüüdseks on "punnis klaase" alles veel vaid mõnedel üksikutel akendel. Lisaks on hoonel omapärased puitpits-kaunistused.

Algselt oli mõis kasutusel häärberina ning vabriku kontorihoonena. Võidula mõisakompleks on tänapäeval Põhja-Pärnumaa valla omandis. Mõisas asub raamatukogu ning rahvamaja, samuti tegutseb seal külaselts.

Klaasivabriku tootmishooneid nüüdseks praktiliselt säilinud ei ole (see lõpetas töö 1920. aastate majanduskriisi ajal), küll on aga säilinud mõisa hobusetall ning (osaliselt) pesukoda.

Vändrast kaheksa kilomeetri kaugusel asuv mõis on üks vähestest Eestis säilinud puumõisatest. Legendi järgi olevat 1905. aasta rahutuste ajal mõisapõletajad tulnud tõrvikute ja hangudega mõisale tuld otsa panema, kuid kohalikud mõisamehed saatnud nad tagasi – "Põletame ise maha!". Kuid oma kodule siiski tuld külge ei pandud.

## Pildid

Võidula mõisa park ja Käru jõgi.JPG|Mõisa park ja Käru jõgi
Võidula mõisa park.JPG|Mõisa park
Võidula mõisa park 2008.JPG|Mõisa park
Võidula mõisa interjöör.JPG|Mõisa interjöör


## Välislingid

*Võidula mõis Eesti mõisaportaalis
*Silvia Paluoja. Võidula mõis karjub remondi järele Pärnu Postimees, 10. mai 2006
1177

**1177. aasta** (**MCLXXVII**) oli 12. sajandi 77. aasta.

## Sündmused maailmas
* Paavstivõimu ja selle liitlaste (Lombardia Liigasse kuulunud Põhja-Itaalia linnriigid) ning Rooma keisri Friedrich I Barbarossa vahel sõlmiti Veneetsia rahuleping. Friedrich I Barbarossa tunnustas Aleksander III paavstina.

## Sündmused [[Eesti]]s

* ...

## Sündinud

* Philipp, Saksa kuningas
* Baudouin V, Jeruusalemma kuningas
* Antoku, Jaapani keiser

## Surnud

* 13. jaanuar – Heinrich II, Austria hertsog
1178

**1178. aasta** (**MCLXXVIII**) oli 12. sajandi 78. aasta.

## Sündmused maailmas

* Vastupaavst Calixtus III alistus paavst Aleksander III-le.

## Sündmused [[Eesti]]s

* ...

## Sündinud

* Snorri Sturluson, islandi ajaloolane ja poliitik
* Antoku, Jaapani keiser

## Surnud

* Pribislaw, esimene Mecklenburgi vürst
Pinguga liide

**Pinguga liiteks** nimetatakse masinaehituses liidet, mille puhul läbimõõdult suurem sisemine detail pressitakse avasse.

Pinguga liide püsib koos elastsetest deformatsioonidest tingitud hõõrde tõttu. Mingeid lisaelemente ega sooni üldjuhul ei kasutata.

Eristatakse pressliidet, mille puhul pressimine toimub külmalt, ning kuumpressliidet, mille puhul avaga detaili kuumutatakse ning sissepressitavat detaili võidakse jahutada. Kuumpressliide on kuni 1,5 korda tugevam kui külmalt pressitud liide.

## Pinguga liite eelised
* Konstruktsiooni lihtsus ning detailide hea tsentreerimine.
* Võib vastu võtta suuri koormusi.
* Talub hästi dünaamilisi (muutuvaid) koormusi.
* võib jõudusid ja momente vastu võtta igast suunast.

## Pinguga liite puudused
* Raskused koostamisel ja lahtivõtmisel.
* Liite tegeliku tugevuse suur määramatus.
* Vajaliku pingu saamist võib piirata rummu lõhkimineku oht.
* Ei sobi õhukeseseinalistele elementidele.
* Ei sobi kasutamiseks kõrgetel temperatuuridel.

## Klassifikatsioon
* Silindriline liide
* Koonusliide
* Klemmliide
* Termomehaaniline liide

## Vaata ka
* ist
Apatitõ

**Apatitõ** on linn Venemaal Murmanski oblastis. Asub Imandra järve kaldal, Hibiinidest lõunas.

Apatitõ on tekkinud 1929. aastal rajatud raudteejaama juurde. Asula hakkas kiiresti arenema seoses apatiidi ja nefeliini kaevandamisega Hibiinides. 1966. aastal liideti Molodjožnõi külaga ja sai linnaõigused. 

Apatitõ on mäetööstuse keskus.

Linnas asub Apatitõ soojuselektrijaam võimsusega 323 MWh. 

## Välislingid

*http://www.apatity-city.ru/
Kamensk

**Kamensk** on alev Venemaal Burjaatias Kabanski rajoonis.

Elanike arv oli 2002. aasta rahvaloenduse järgi  8113. 

Alevi staatus on alates 1961. aastast.
Oral

**Oral** on linn Kasahstanis, Lääne-Kasahstani oblasti keskus. Asub Uurali jõe kaldal.

Asula on rajatud 1622. aastal kasakate poolt ja kandis 1775. aastani nime  **Jaitsk** ja seejärel 1991. aastani **Uralsk**. 

Ligikaudu pool elanikest on venelased.

## Välislingid

*http://www.uralsk-akimat.kz/
Konsistoorium

**Konsistoorium** ehk luterlik kirikuvalitsus on kiriku haldus- ja kohtukolleegium, mis koosneb kas ainult vaimulikest või vaimulikest ja ilmikutest (segakonsistoorium). 

Konsistooriumi liikmeid nimetatakse assessoriteks.

## Vaata ka
*EELK Konsistoorium
*Venemaa Evangeeliumi Luteriusu Kiriku Peakonsistoorium
*Eestimaa konsistoorium, Liivimaa konsistoorium
*Ülemkonsistoorium
Riigipööre

**Riigipööre** (prantsuse keeles *coup d'état*) on äkiline võimuhaaramine, tavaliselt (endiste) sõjaväelaste poolt; massilist vägivalda tavaliselt välditakse, sest väikese rühma eesmärk on likvideerida vana poliitiline juhtkond. Ebaõnnestunud riigipööret nimetatakse riigipöördekatseks.

## Vaata ka
*Putš
*Revolutsioon
*Riik

## Viited
Kamensk-Uralski

**Kamensk-Uralski** on linn Venemaal Sverdlovski oblastis. Asub Kamenka suudmes, Isseti jõe kaldal, Jekaterinburgist 100 km kagus.

Asula on rajatud 1682. aastal rauavalutehase juurde ja kandis 1935. aastani nime  **Kamenski Zavod** ja 1940. aastani **Kamensk**. Aastal 1935 sai linnaõigused. 

Aastal 1939 avati alumiiniumitehas ja linnast sai üks tähtsamaid tööstuskeskusi Uuralites.

Linn oli tuntud parimate suurtükkide tootjana.

Kamensk-Uralski on raudteede sõlmpunkt ja arenenud tööstuslinn.

## Viited

## Välislingid
*Kamensk-Uralski koduleht
Ertshertsog

**Ertshertsog** on Austria ertshertsogkonna valitseja tiitel alates Ernst Raudse võimu ajast (1402—1424), formaalselt 1453. aastast. Naissoost vaste ertshertsogile on ertshertsoginna.
 
Tiitli leiutas 14. sajandil Rudolf IV, püüdes endale saada kuurvürstidega analoogseid privileege. See kinnitati ametlikult aga alles Habsburgi dünastiast Saksa-Rooma keisri (1440–1493) ja  Austria valitseja (1457–1493) Friedrich III poolt, kes soovis enda ja kogu Habsburgide dünastia positsioone igati tugevdada.

1804. aastal kuulutas Saksa-Rooma keiser Franz II ennast Franz I nime all Austria keisriks. Sellest ajast kuni 1918. aastani tähistas ertshertsogi tiitel (peale keisri tiitli osaks olemise) ka keisri lähisugulasi. Tänapäeval võivad dünastia liikmed tiitlit kasutada Austriast väljaspool.
Väliseesti organisatsioonide loend

*Siin on riigiti loetletud [[väliseestlased|väliseesti]] seltse, mis ühendavad nii alaliselt välismaal elavaid eestlasi kui ka [[eesti keel]]e huvilisi ja [[estofiil]]e.*

## Ameerika Ühendriigid
*Ameerika-Eesti Heatahtlik Selts
*Bostoni Eesti Selts
*Chicago Eesti Selts
*Connecticuti Eesti Selts
*Dallase Eesti Selts
*Detroidi Eesti Haridusselts "Kodu"
*Eesti Abistamise Komitee
*Eesti Korporatsioonide Liit USA-s
*Eesti Kultuurfond Ameerika Ühendriikides
*Eesti Ohvitseride Keskkogu Ameerika Ühendriikides
*Kesk-Florida Eesti Selts
*Indianapolise Eesti Selts
*Lakewoodi Eesti Ühing
*Long Islandi Eesti Selts
*Minnesota Eesti Selts
*Eesti Vabadusvõitlejate Ühing Michiganis
*New Yorgi Eesti Haridusselts
*Portlandi Eesti Selts
*San Francisco Eesti Selts
*Seabrooki Eesti Selts
*Seattle Eesti Selts
*Schenectady Eesti Selts
*Washingtoni Eesti Selts 
*Washington DC Estonian Folk Dancers

## Austraalia
*Adelaide Eesti Selts
*Sydney Eesti Muinsuskaitse Selts
*Brisbane Eesti Selts
*Eesti Selts Tasmaanias
*Launcestoni Eesti Selts
*Melbourne'i Eesti Ühing
*Lääne-Austraalia Eestlaste Ühing (Perthis)
*Tasmaania Eesti Selts

## Austria
* Salzburgi Eesti Selts

## Hiina
* Harbini Eesti Selts (ka Harbiini Eesti Selts Harbinis)
* Shanghai Eesti Selts (ka Šanghai Eesti Selts Shanghais)

## Kanada
* Alberta Eesti Kultuuripärandi Selts
* Calgary Eestlaste Ühiskond
* Edmontoni Eesti Selts
* Hamiltoni Eesti Selts
* Kitcheneri Eesti Selts
* Londoni Eesti Selts
* Montreali Eesti Selts
* Ottawa Eesti Selts
* Port Arthuri Eesti Selts
* Saskatooni Eesti Selts
* Sault St Marie Eesti Selts
* St Catharinesi Eesti Selts
* Sudbury Eesti Selts
* Thunder Bay Eesti Selts
* Toronto Eesti Selts
* Vancouveri Eesti Selts

## Leedu
*Leedu Eestlaste Selts

## Läti
*Riia Eesti Selts

## Norra
* Eesti Selts Norras

## Soome
* Soome Eesti-seltside Liit (seltside liit)
* Soome Eestlaste Liit (seltside liit)
* Helsingi Eesti Akadeemiline Klubi
* Kotka Eesti Selts
* Turu Kandi Eestlaste ning Eestist Pärit Ingerlaste Ühing
* Ida-Helsingi Eesti Klubi "Koit"
* Iisalmi Eesti Klubi

## Rootsi
*Boråsi Eesti Selts
*Kalmari Eesti Selts
*Uppsala Eesti Selts

## Suurbritannia
*Londoni Eesti Selts

## Tšehhi
*Tšehhoslovakkia Eesti Selts
*Läänemere Liit
*Tšehhi-Eesti Klubi

## Venemaa
*Moskva Eesti Selts
*Novgorodi Eesti Selts
*Peterburi Eesti Selts
*Tveri Eesti Selts

## Teised riigid
*Luksemburgi Eesti Selts
*Norra Eesti Selts
*Šanghai Eesti Selts
*Ukraina Eesti Selts

## Vaata ka
* Eesti Majade loend
Rodrigo Díaz de Vivar

**Rodrigo** (või **Ruy**) **Díaz de Vivar** (hispaaniakeelsete hüüdnimedega *El Cid Campeador* ('võitleja Cid'), *El Campeador* ('võitleja'); eesti keeles ka **Cid**; 1043 Burgos – 10. juuli 1099 Valencia) oli Hispaania rahvuskangelane ja vabadusvõitleja Kastiilias.

Ta on ka Hispaania rahvuseepose "Laul minu Cidist" peategelane. 

Ta abiellus Jimena Díaziga, kellega tal oli poeg ja kaks tütart. Poeg Diego Rodríguez sai surma 15. augustil 1097 lahingus. Tütar María (1080–1105) abiellus Barcelona krahvi Ramon Berenguer III-ga. Tütar Cristina (sündinud u 1075) abiellus Monzóni vürsti Ramiro Sánchezega (1070–1129/1130) ja nende poeg García Ramírez oli aastail 1134–1150 Navarra kuningas.

## Vaata ka
*Laul minu Cidist
Tehnokraatia

**Tehnokraatia** (kreeka *τεχνοκρατία* tähendab kunst/meisterlikkus + võim/valitsemine) ehk **tehniliste ekspertide võim** on valitsemise vorm, kus valitsevad ideoloogiliselt neutraalsed poliitika teostajad, kes lähtuvad valitsemises otsuste ratsionaalsusest, mitte poliitiliste gruppide huvidest.

Tehnokraatia näeb otsustamist teaduslikult ratsionalistliku protsessina. 20. sajandi keskel tekkis arvamus, et tehnoloogia areng muudab põhimõtteliselt ka otsustusprotsessi demokraatias. Tehnoloogia eksperdid moodustavad uue valitseva klassi.

Ideed võimu üleminekust tehnokraatide kätte olid populaarsed ameerika sotsiaalteadustes 1960.–1970. aastail. Termini võttis kasutusele ameerika insener W. H. Smith 1919. aastal. Laiemalt jõudis see keelekasutusse pärast juhtimisteoreetiku James Burnhami 1941. aasta kirjutist "Managerial Revolution". Terminit hakati laialt kasutama poliitikute kirjeldamiseks. Praegu on see kasutusel põhiliselt sellise eliidi kirjeldamiseks, kes valitsemisel rõhutab tehnoloogia suurt tähtsust. 

Tehnokraatia on selline riigikord, kus juhid on valitud bürokraatliku protsessi abil, mis rajaneb erioskustel ja teadmistel, mitte demokraatlikul või muul viisil. Termin võib olla nii negatiivne kui ka positiivne. 

## Vaata ka
*Bürokraatia
*Maailmapank
*Ottomar Maddison
*Jevonsi paradoks

## Välislingid
*Vello Reedik: Räägime asjadest nii, nagu need on: Tehnokraatiast ja poliitikast, Inseneeria, mai 2010.
Aphex Twin

**Aphex Twin** (kodanikunimega **Richard David James**; sündinud 18. augustil 1971 Limerickis Iirimaal) on briti päritolu elektroonilise muusika esitaja.

Ta on nime teinud selliste stiilide nagu tekno, *[[ambient]]*, *[[idm]]*, *[[acid]]* ja *[[drum'n'bass]]* piiride avardajana.

David sündis 1971. aastal Iirimaal Limerickis Walesist pärit Lorna ja Derek Jamesi peres. Richard James veetis lapsepõlve Suurbritannias Cornwallis. Juba alaealisena sai temast DJ ja muusik kohalikul *rave*-imaastikul. Tema esimene esinejanimi oli **AFX** ning hiljem sai selleks "Aphex Twin".

Rephlex Records on plaadifirma, millele pani Richard aluse 1991. aastal koos sõber Grant Wilson-Claridge'iga.

Algusaastail olid Rephlex, Mighty Force ja Belgiast pärit R&S Records plaadifirmad, millega koostöös tõi ta välja oma esimesed ja suhteliselt edukad plaadid.

Edust innustatuna läks David Londonisse, kus avaldas plaadifirma Warp Records kaudu mitu albumit ja EP-d. Neid otsides on vaja teada Aphex Twini varjunimesid: Polygon Window, Caustic Window, Power Pill.

## Vaata ka
*Surfing On Sine Waves
Kuberner

**Kuberner** on suure maa-ala (kubermang või osariik) administraator või valitsusjuht.

## Vaata ka
*Eestimaa kuberner
*Eestimaa kuberneride loend
*Eestimaa kindralkuberneride loend
*Sõjakuberner
*kindralkuberner
*Kuberner (Vana-Rooma)

## Välislingid
*Eestimaa rootsiaegne kindralkuberner
*Ingerimaa ja Käkisalmi kindralkuberner Narvas
*Tallinna kindralkuberner
*Riia kindralkuberner
*Liivi-, Eesti- ja Kuramaa kindralkuberner
*Riia sõjakuberner
*Tallinna sõjakuberneri ja Eestimaa kubermangu tsiviilülemjuhataja kantselei
Audoktor

**Audoktor** (*doctor honoris causa, dr. h. c.*) on nominaalne teaduskraad, ka aunimetus, mida antakse erilise austuse märgiks mingi ülikooli poolt. Audoktori kraadi ei saa taotleda, selleks ei pea kirjutama doktoritööd  ega sooritama eksameid.

## Vaata ka
*Tartu Ülikooli audoktorite loend
*Tallinna Ülikooli audoktorite loend

## Viited
Leinalipp

**Leinalipp** on leina märgiks väljapandav lipp.

Leinalipp heisatakse poolde vardasse või sellele lisatakse mustad lindid.

Pika Hermanni tornis on Eesti lippu leinalipuna heisatud neljal korral: parvlaeval Estonia hukkunute mälestuseks, Lennart Meri surma puhul, Haapsalu lastekodu põlengu ohvrite mälestuseks ja Arnold Rüütli surma puhul.
Aristokraatia

**Aristokraatia** ehk **parimate võim** on valitsemise kord, kus võim kuulub päritavate eesõigustega üliklikule vähemusele; vastandub monarhiale ja demokraatiale. Esimesena kirjeldas sellist riiki Platon oma teoses "Riik". Vanaaja riikides oli tegemist hõimuaristokraatiaga - ülikutega. Aristokraatia oli tollases poliitilises sõnavaras termin, mis tähistas sugukonna/hõimu eliidist välja kasvanud kõrgemat päritolu isikute võimu. Milline valitseja oli Platoni silmis parim valitseja, seda põhjendas tema õiglase riigi õpetus. Platon paigutab tõelised aristokraatiad kaugesse minevikku, millest me teame enam legendide kui kogemuse kaudu. Igal juhul valitsevad aristokraatia, millest Platon kõneleb, tingimustes need, kelle hinges domineerib mõistuslik hingerahu ja kes seetõttu on kompetentsed riigiasju otsustama. Seega on siin tegu õiglase riigi ideele lähedase valitsemiskorraldusega. Iga järgmine valitsemistüüp on sellest ideaalist üha kaugemal.

Klassikaliseks aristokraatlikuks riigiks oli Sparta. 

Aristokraatlikul riigil on alati suured eeldused muutuda oligarhiliseks riigiks.

## Ajaloost
8. sajandi algul eKr valitses peaaegu üle kogu Kreeka **sugukondlik aristokraatia**, mille võim tugines primitiivsele maaomandile ja orjapidamisele. Basileuste (väepealikud/ füülivanemad) võim vähenes ajapikku, tähtsamat osa hakkasid mängima aristokraatia nõukogud. Aristokraatlikud sugukonnad hõlmasid järjest enam maa, mis oli tähtsaim rikkus. Kehtis suuline tavaõigus ehk lihtrahvas pidi aristokraatiale kuuletuma. Sugukondliku 7. sajandil algas tugev sotsiaalne diferentseerumine, käsitöö eraldumine põllumajandusestst ja poliste teke. Uus, linnastunud, käsitööga seot rikaste kiht satub konflikti põllumajandusliku aristokraatiaga, kes soovib säilitada poliitilise võimu monopoli. Pikkamisi kaotas sugukondlik aristokraatia oma võimu varanduslikul alusel tekkinud maa-aristokraatiale, keda linna-aristokraatiaga sidusid ühised majanduslikud huvid. (antiikautorid nimetasid seda seltskonda uusrikasteks ehk timokraatiaks.) Sugukondlik kord kaotas oma tähtsuse. Kujunevad välja orjanduslikud linnriigid – polised.

Majanduslikult enamarenenud Kreeka keskustes, kus poliitilised segadused olid suuremad, kujunes välja varane türannia – siirdevorm poliste arengus, millel oli kaks vormi: ühel juhul sai türann võimule, kui rahvas hakkas mässama sugukondliku aristokraatia vastu. Teine vorm Väike-Aasia Kreeka linnades ja saarekogukondades pärast nende allutamist Pärsia võimule. Teine variant tähendas lihtsalt Pärsia oligarhilistest ringkondadest pärineva tegelase troonilepanekut Pärsia ametnike poolt. Esimese variandi puhul toetus türanni võim vähese maaga või maata kehvikuile. Türannia tähendas tegutsemist linnaorjanduse huvides, vana aristokraatia kõrvaldamist võimult ja füülide reforme.

## Vaata ka
* Elitarism